|  |
| --- |
| ჰუმანიტარულ მეცნიერებათა და ლიბერალური განათლებისა სკოლა  ქართული ფილოლოგია  კ უ რ ი კ უ ლ უ მ ი |
| საგანმანათლებლო პროგრამის სახელწოდება |
| ქართული ფილოლოგია |
| უმაღლესი აკადემიური განათლების საფეხური |
| ბაკალავრიატი |
| მისანიჭებელი კვალიფიკაცია 0232.1.1 |
| ქართული ფილოლოგიის ბაკალავრი Bachelor of Georgian Philology |
| პროგრამის ხელმძღვანელი |
| თამარ ვაშაკიძე  დაწვრილებითი ინფორმაცია პროგრამის ხელმძღვანელის კვალიფიკაციის, მისი სამეცნიერო და პედაგოგიური მოღვაწეობის შესახებ მოცემულია პროგრამაზე თანდართულ დოკუმენტებში. |
| პროგრამის მოცულობა |
| ფილოლოგიის საბაკალავრო პროგრამა აგებულია ECTS სისტემის საფუძველზე. საგანმანათლებლო პროგრამის ფარგლებში სტუდენტმა კვალიფიკაციის მისაღებად უნდა დააგროვოს 240 კრედიტი.  ქართული ფილოლოგიის საბაკალავრო პროგრამა სტუდენტს სთავაზობს ფართო არჩევანის შესაძლებლობას, გონივრულად დაგეგმოს თავისი საგანმანათლებლო პროფილი.  პროგრამა შედგება სავალდებულო, არჩევითი და თავისუფალი კომპონენტებისაგან. არჩევითში გათვალისწინებულია როგორც სასწავლო, ისე კვლევითი კურსები.  ფილოლოგიის საბაკალავრო პროგრამაზე სწავლების სტანდარტული ხანგრძლივობაა  4 წელი, 8 სემესტრი.  წლის განმავლობაში სტუდენტი აგროვებს 60 კრედიტს, ე.ი. სემესტრში – 30-ს, თუმცა, სტუდენტის ინდივიდუალური დატვირთვიდან გამომდინარე, წელიწადში კრედიტების რაოდენობა შეიძლება იყოს 60-ზე მეტი ან ნაკლები, მაგრამ – არაუმეტეს 75 კრედიტისა.  სავალდებულო სასწავლო კომპონენტში სტუდენტი აგროვებს 168 კრედიტს, ხოლო არჩევითში – 72-ს.   1. ძირითადი სწავლის სფეროს შესაბამის სავალდებულო სასწავლო კურსებში სტუდენტი აგროვებს 135 კრედიტს. მასში გათვალისწინებულია აგრეთვე პრაქტიკის კომპონენტი 9 კრედიტის მოცულობით. 2. ძირითადი სწავლის სფეროს შესაბამის არჩევით სასწავლო კურსებში სტუდენტმა უნდა დააგროვოს 57 კრედიტი. ის მოიცავს კვლევით კომპონენტსაც, რომელიც ხორციელდება საბაკალავრო ნაშრომის (9 კრედიტი) ან ჯგუფური კვლევითი პროექტის (6 კრედიტი) სახით. 3. თავისუფალი კომპონენტის ნაწილში სტუდენტი აგროვებს 48 კრედიტს, რომელთაგანაც 33 სავალდებულოა და 15 – არჩევითი. მისი მიზანია, ხელი შეუწყოს სტუდენტს ტრანსფერული უნარების ჩამოყალიბება-გაღრმავებასა და თვალსაწიერის გაფართოებაში. 4. თავისუფალ კომპონენტებშივე მოიაზრება 9 კრედიტი, რომელთა დაგროვება სტუდენტს შეუძლია როგორც ქართული ფილოლოგიის, ისე შპს ქართულ-ამერიკული უნივერსიტეტის იმავე საფეხურის სხვა პროგრამების მიხედვით, ან კიდევ – საქართველოს სხვა უმაღლეს საგანმანათლებლო დაწესებულებასა თუ უცხოეთის უმაღლეს სასწავლებლებში მოქმედი აკრედიტებული პროგრამების გათვალისწინებით, თუ ეს კრედიტები აღიარებული იქნება საქართველოს კანონმდებლობით. |
| სწავლების ენა |
| ქართული ენა |
| პროგრამის მიზანი |
| ქართული ფილოლოგიის საბაკალავრო პროგრამის მიზანია, სტუდენტს   * ცოდნა მისცეს ჰუმანიტარულ-ფილოლოგიურ მეცნიერებათა სფეროში ინტერდისციპლინური და კომპლექსური საკითხებითურთ; * გააცნოს ლიტერატურათმცოდნეობითი და ენათმეცნიერული კვლევის ფუნქვიები და მათი თავისებურებანი; * შეასწავლოს ქართული ენის ფუნდამენტური საკითხები (ფონეტიკა-ფონოლოგიის, მორფოლოგია-სინტაქსის, ლექსიკოლოგია-სემანტიკის, სტილისტიკის, ნორმალიზაცია-სტანდარტიზაციის, კომპიუტერული მოდელირების სფეროებში) და ასევე –ლიტერატურის უმთავრესი ძეგლები (ძველი, ახალი და უახლესი ქართული ლიტერატურის მონაცემთა გათვალისწინებით) მსოფლიო ლიტერატურის კონტექსტთან მიმართებით; * განუვითაროს ლიტერატურულ ნაწარმოებთა ანალიზისა და კრიტიკული შეფასების, აგრეთვე – მათი ისტორიულ-კულტურულ ჭრილში განხილვისა და ინტერპრეტაციის უნარი; * გაააზრებინოს ქართული ენის სტრუქტურა და ისტორია; * გამოუმუშაოს პრაქტიკული უნარები შემდეგი მიმართულებებით: ენათმეცნიერება, ლიტერატურათმცოდნეობა და საგამომცემლო საქმე; * ჩამოუყალიბოს კრიტიკული აზროვნების უნარი ამა თუ იმ საკითხის ზეპირი და წერითი ფორმით გამოხატვისას; შეასწავლოს საკუთარი აზრის ჩამოყალიბების კულტურა; განუვითაროს საკუთარი და სხვისი საქმიანობის შეფასების უნარი; დაუხვეწოს მხატვრული გემოვნება. * შეასწავლოს ინგლისური ენა საერთო ევროპული ჩარჩოს B1+ დონის შესაბამისად; * დაეხმაროს ციფრულ-საინფორმაციო ტექნოლოგიების ათვისება-გამოყენებასა და ნებისმიერ პროფესიაზე მორგებული ზოგადი თუ სპეციფიკური უნარ-ჩვევების ჩამოყალიბებაში, აგრეთვე – გაააზრებინოს მრავალფეროვანი ტრანსფერული უნარების მნიშვნელობა რეალურ ცხოვრებაში; * ხელი შეუწყოს პროფესიულ წინსვლაში და გაუღვიძოს მოქალაქეობრივი და სოციალური პასუხისმგებლობის გრძნობა სამშობლოსადმი; გამოუმუშაოს ტოლერანტული დამოკიდებულება უცხოური კულტურის მიმართ. * ჩამოუყალიბოს აკადემიური სტანდარტების შესაბამისი ნაშრომის შექმნის უნარი წინასწარ განსაზღვრული მითითებების გათვალისწინებით. |
| პროგრამაზე დაშვების წინაპირობა |
| საბაკალავრო პროგრამაზე სწავლის უფლება აქვს მხოლოდ სრული ზოგადი განათლების დამადასტურებელი სახელმწიფო სერტიფიკატის/ატესტატის ან მასთან გათანაბრებული დოკუმენტის მფლობელს, ან კიდევ – მასთან გათანაბრებულ პირს, რომელიც ჩაირიცხება უმაღლეს სასწავლებელში ერთიანი ეროვნული გამოცდების შედეგების საფუძველზე.  ერთიანი ეროვნული გამოცდების გარეშე ქართული ფილოლოგიის საბაკალავრო პროგრამაზე სტუდენტთა ჩარიცხვა შესაძლებელია მხოლოდ საქართველოს კანონმდებლობით გათვალისწინებულ გამონაკლის შემთხვევებში. |
| დასაქმების სფერო |
| ქართული ფილოლოგიის საბაკალავრო პროგრამის კურსდამთავრებულს უფლება ექნება, სწავლა გააგრძელოს სამაგისტრო პროგრამით როგორც ენის მეცნიერებათა, ისე ლიტერატურათმცოდნეობის ან მისთვის საინტერესო სხვა დარგის მიმართულებით, თუ ის (მისი არჩევანი) არ ეწინააღმდეგება საქართველოს მოქმედ კანონმდებლობას.  ქართული ფილოლოგიის საბაკალავრო პროგრამის ფარგლებში შეძენილი მრავალმხრივი დარგობრივი და ზოგადი (ტრანსფერული) უნარების დახმარებით კურსდამთავრებული შეიძლება დასაქმდეს სახელმწიფო, არასამთავრობო და ჰუმანიტარული სტრუქტურის დაწესებულებებში – ყველგან, სადაც საჭიროა ქართულ ენაზე ზეპირი და წერითი კომუნიკაცია, კერძოდ:   * განათლების სფეროში (პედაგოგიკის დამატებითი პროგრამის არჩევის შემთხვევაში); * კულტურის სფეროში (ბიბლიოთეკა, სხვადასხვა სახის არქივი); * საგამომცემლო და მასობრივი ინფორმაციის დაწესებულებებში (რედაქციები, გამომცემლობრები, პრესა, ტელევიზია, რადიო, ინტერნეტგამოცემები და სხვ.); * სასწავლო და სამეცნიერო–კვლევითი პროფილის მქონე ორგანიზაციებში (ასისტენტად, ლაბორანტად და სხვ.); * ქართულ-ამერიკული უნივერსიტეტის დამატებით სტრუქტურულ ერთეულებში სხვადასხვა პოზიციაზე – შიდა საუნივერსიტეტო პრაქტიკის გავლის შემდეგ; * ნებისმიერი უმაღლესი სასწავლებლის სამსახურებში ადმინისტრაციულ პოზიციებზე/ თანამდებობებზე; * სამეცნიერო-კვლევით ინსტიტუტებში ადმინისტრაციულ თუ მეცნიერ-თანამშრომელთა ასისტენტის პოზიციებზე; * ტექ­სტე­ბის რე­და­ქტო­რე­ბად სა­რეკ­ლა­მო სა­ა­გენ­ტო­ებ­ში; * სხვადასხვა სახის საგრანტო პროექტების რედაქტორ-მენეჯერებად (სამინისტროებსა თუ სხვა სახის უწყებებში); * მასწავლებლების თანაშემწეებად სახელმწიფო და კერძო ზოგადსაგანმანათლებლო სკოლებში; * სა­ქმის ქა­ღალ­დე­ბის (მათ შო­რის – სა­ჯა­რო გამო­სვლის) რე­დაქ­ტორ-შე­მდგენ­ლე­ბად სხვა­დას­ხვა ოფის­ში; * ნო­ტა­რი­უ­სე­ბის, მო­სა­მარ­თლე­ე­ბი­სა და ად­ვო­კა­ტე­ბის თა­ნა­შემ­წე­ე­ბად (შე­სა­ბა­მი­სი სა­ქმის ქა­ღალ­დე­ბის გა­ფორ­მება-მო­მზა­დე­ბის მიზ­ნით); * ოფის­მე­ნე­ჯე­რის თა­ნა­შემ­წე­ე­ბად (ტექ­სტუ­რი ნა­წი­ლის მო­მზა­დე­ბა-რე­დაქ­ტი­რე­ბის თვალ­საზ­რი­სით); * სა­პრე­ზენ­ტა­ციო ცენ­ტრებ­ში თა­ნა­შემ­წე­ე­ბად (პრეს­რე­ლი­ზე­ბი­სა თუ სხვა სა­ხის სა­ქმის ქა­ღალ­დე­ბის მო­მზა­დე­ბის მიზ­ნით); * სა­ელ­ჩო­ებ­ში ქარ­თუ­ლი დო­კუ­მენ­ტა­ცი­ის რე­დაქ­ტო­რ-კორექტორე­ბად; * დიქტორებად (საჭიროების შემთხვევაში – სუფლიორებად), კორესპონდენტების ასისტენტებად, სოციალური მედიის ადმინისტრატორებად, სხვადასხვა სახის ღონისძიების ორგანიზატორებად, წამყვანებად; მარკეტინგის, მენეჯმენტისა და საზოგადოებასთან ურთიერთობის განყოფილებათა თანამშრომლებად და ა.შ. |
| სწავლის შედეგები |
| ქართული ფილოლოგიის საბაკალვრო პროგრამის კურსდამთავრებული   1. აღწერს:  * ქართული სიტყვიერი კულტურის მემკვიდრეობას, ენისა და მწერლობის ურთიერთმიმართების საკითხებს, ქართული სალიტერატურო ენის ჩამოყალიბების გზას, აგრეთვე –ენათმეცნიერების ამოსავალ ცნებებსა და ლინგვისტიკური ანალიზის ძირითად პრინციპებსა და მეთოდებს; * ფონეტიკურ მოვლენებსა და პროცესებს; * სახელთა ფორმაწარმოებისა და სიტყვაწარმოების საკითხებს; * სიტყვათა სინტაქსური შეკავშირების სახეებს; * ენის ლექსიკას შედგენილობისა და გამოყენების თვალსაზრისით; * მეტყველების ნაწილთა კომპიუტერული მოდელირების შესაძლებლობებს; * სალიტერატურო ქართული ენის ნორმალიზაცია-სტანდარტიზაციის პრობლემებსა და ფუნქციური სტილისტიკის საკითხებს; * ანტიკურ-ბიბლიური ენობრივი თეორიებისა და ქართული გრამატიკული აზრის ჩამოყალიბების ისტორიას; * ქართული ფოლკლორის ზოგადსაკაცობრიო ღირებულებებს; ძველი, ახალი და უახლესი ქართული ლიტერატურის ძირითად ტენდენციებსა და თავისებურებებს; * ქართული და მსოფლიო ლიტერატურის გამორჩეულ ნიმუშთა ინტერტექსტუალურ კონტექსტებს.  1. აანალიზებს:  * ზმნის კატეგორიებსა და ფორმაუცვლელ სიტყვებს; * წინადადების ტიპებს მოდალობისა და აგებულების მიხედვით; * სალიტერატურო ქართული ენის განვითარების ეტაპებს – ენობრივ ცვლილებებს ძველი, საშუალი და ახალი ქართული ენის მონაცემთა გათვალისწინებით; * გეოგრაფიულ და სოციალურ დიალექტებს; * ენობრივი იდენტობისა და ენის ეკოლოგიის, საფრთხის ქვეშ მყოფი ენების პრობლემებს, აგრეთვე – ენობრივ სიტუაციას საქართველოში; ენობრივი პოლიტიკის, ენობრივი კომფლიქტების, განათლების ენის, სამოქალაქო საზოგადოების ენობრივი ინტეგრაციის საკითხებს; * ნაციონალური ლიტერატურის მოდელებს, აგრეთვე – ქართველთა როლს მსოფლიო ისტორიულ-კულტურული განვითარების კონტექსტში.  1. აკადემიური მოთხოვნების გათვალისწინებით ასრულებს სხვადასხვა ტიპის/დანიშნულების წერით სამუშაოს – კონკრეტული ამოცანისთვის დამახასიათებელი თავისებურებების შესაბამისად; ირჩევს სათანადო თემატურ, დარგობრივ-პროფესიულ ტერმინოლოგიასა და სტილს. 2. მხატვრულ ქმნილებებს (პროზას, პოეზიას...) აანალიზებს როგორც ლიტერატურათმცოდნეობითი (მხატვრულ-გამომსახველობითი საშუალებები, ტროპები), ისე ენობრივი (სიტყვაწარმოება, ოკაზიონალიზმები, სინტაქსურ-სტილებრივი თავისებურებები...) თვალსაზრისით. 3. გამოსაცემად ამზადებს (ასწორებს) ნებისმიერი სახის/დანიშნულების ტექსტს (ოფიციალურ-საქმიანს, პუბლიცისტურს, სამეცნიეროს, მხატვრულს) რედაქტირება-კორექტურის თვალსაზრისით (საგამომცემლო საქმე). 4. B1+ დონის ენობრივი კომპეტენციის ფარგლებში მოიძიებს და ამუშავებს ინგლისურენოვან ლიტერატურას ლინგვისტიკა-ლიტერატურათმცოდნეობის საკითხებთან დაკავშირებით. 5. აანალიზებს საკვლევ თემასთან დაკავშირებულ ნებისმიერი სახის მულტიმედიურ ინფორმაციას და გამოაქვს შესაბამისი დასკვნები; თემატურ დისკუსიებსა და კონფერენციებში მონაწილეობისას წარადგენს თანამედროვე ციფრული ტექნოლოგიების საფუძველზე მომზადებულ მოხსენებებს (პრეზენტაციებს); თანმიმდევრულად მსჯელობს მრავალფეროვან ზოგად თუ პროფესიულ საკითხებზე; თავისუფლად გამოხატავს თავის მოსაზრებებს/თვალსაზრისებს; ნებისმიერი ტიპის საქმიანობას, მათ შორის – დიალოგსაც, წარმართავს ყველა ეთიკური ნორმის დაცვით. 6. თვალყურს ადევნებს ქართული ფილოლოგიის, როგორც მეცნიერების, განვითარების პროცესს (გლობალურ ცვლილებებთან მიმართებით); ეცნობა კვლევების სიახლეებსა და მიღწევებს; პერმანენტულად განაახლებს პროფესიულ ცოდნას; ხვეწს უნარ-ჩვევებს; ეფექტურად მართავს დროსა და რესურსებს. 7. ტოლერანტული დამოკიდებულებით განიხილავს ლიტერატურულ და ლინგვისტიკურ საკითხებს; გამოხატავს პატივისცემას სახელმწიფო ენისა და უმცირესობათა ენების მიმართ; ინდივიდუალური და გუნდური მუშაობის პროცესში მოქმედებს როგორც საკუთარი, ისე ჯგუფის წევრთა ინტერესების გათვალისწინებით; თანამშრომლობს აკადემიური კეთილსინდისიერების ნორმათა დაცვით. 8. აანალიზებს საკვლევ თემასთან დაკავშირებულ ნებისმიერი სახის მულტიმედიურ ინფორმაციას და გამოაქვს შესაბამისი დასკვნები; ქმნის აკადემიური სტანდარტების შესაბამის ნაშრომს წინასწარ განსაზღვრული მითითებების გათვალისწინებით. |
| სწავლება-სწავლის მეთოდები |
| სწავლება-სწავლის სხვადასხვა მეთოდი და მათი ერთობლივად გამოყენება, სასწავლო კურსის სპეციფიკიდან გამომდინარე, უზრუნველყოფს პროგრამით (შესაბამისი სილაბუსებით) გათვალისწინებული სწავლის შედეგების მიღწევას. შესაბამისად, სასწავლო კურსის სილაბუსით განსაზღვრული სწავლება-სწავლის მეთოდები ხელს უწყობს არა მხოლოდ კონკრეტული მასალის ათვისებას, არამედ ზოგადი/დარგობრივი და ტრანსფერული უნარების განვითარებასაც.  ქართული ფილოლოგიის საბაკალავრო საგანმანათლებლო პროგრამის სასწავლო კომპონენტის განსახორციელებლად შესაძლებელია გამოყენებულ იქნეს სწავლება-სწავლის შემდეგი მეთოდები:  ლექცია;  სემინარი;  პრაქტიკული მეცადინეობა;  სასწავლო პრაქტიკა;  დისტანციური სწავლება.  სწავლება-სწავლის მეთოდი შეიძლება აერთიანებდეს სხვადასხვა აქტივობას, რომლებიც ერთმანეთს მოიცავენ და ავსებენ. პროგრამის განმახორციელებელი აკადემიური პერსონალი ქვემოთ ჩამოთვლილ აქტივობათაგან საჭიროებისამებრ (კონკრეტული სასწავლო ამოცანის შესაბამისად) იყენებს ერთ ან რამდენიმე აქტივობას (ან კიდევ, თავისი შეხედულების მიხედვით, მიმართავს აქტივობის რომელიმე სხვა სახეობას). სწავლება-სწავლის პროცესში თითოეულ შედეგთან დაკავშირებით შესაძლებელია გამოყენებულ იქნეს შემდეგი აქტივობანი:   * წიგნზე მუშაობა; * წერითი სამუშაო; * ვერბალური ახსნა–განმარტება; * დემონსტრირება; * დისკუსია/დებატები; * ურთიერთშეფასება; * პროექტზე დაფუძნებული სწავლება (PBL); * პრობლემაზე დაფუძნებული სწავლება (PBL); * თანამშრომლობითი (Cooperative) სწავლება; * გონებრივი იერიში (Brain storming); * გუნდური (Collaborative) მუშაობა; * პროექტის შემუშავება და პრეზენტაცია (ზეპირი, Power Point და სხვა); * ევრისტიკული მეთოდი; * სტაჟირება; * ქმედებაზე ორიენტირებული მეთოდი; * დამოუკიდებელი სწავლა (ესეი, რეფერატი, პროექტი, მოხსენება, პრეზენტაცია); * ელექტრონული რესურსით სწავლება; * პრაქტიკა; * შესაბამისი ციფრული ინსტრუმენტებისა და ენის კორპუსების გამოყენება; * აუდიო- და ვიდეომასალების მოხმარება; * სხვადახვა სახის არქივისა და მუზეუმის გაცნობა; * ისტორიულ-კულტურულ ძეგლთა დათვალიერება... |
| შეფასების სისტემა |
| სტუდენტის მიერ შესაბამის სასწავლო კომპონენტში კრედიტების მიღება/დაგროვება ითვალისწინებს სწავლების პროცესში აქტიურ მონაწილეობას და ეფუძნება შეძენილი ცოდნის უწყვეტი შეფასების პრინციპს. სწავლის შედეგების მიღწევის დონე ფასდება „უმაღლესი საგანმანათლებლო პროგრამების კრედიტებით გაანგარიშების წესის შესახებ“ საქართველოს განათლებისა და მეცნიერების მინისტრის 2007 წლის 5 იანვრის #3 ბრძანებით დამტკიცებული შეფასების სისტემის თანახმად.  ქართული ფილოლოგიის საბაკალავრო საგანმანათლებლო პროგრამით შემოთავაზებული სასწავლო კურსების დაუფლება სწავლების პროცესში სტუდენტთა აქტიურ მონაწილეობას ითვალისწინებს და შეძენილი ცოდნის უწყვეტი შეფასების პრინციპს ეფუძნება. სასწავლო კურსის პროგრამით განსაზღვრული საკითხების ათვისება შეფასდება 100-ქულიანი სისტემით, რომელიც სასწავლო პროცესში ჩართული კომპონენტების წილისგან შედგება. სემესტრის განმავლობაში სტუდენტის მიერ გაწეული შრომა ფასდება გარკვეული შეფარდებით. ესენია:  ➢ მიმდინარე შეფასებები;  ➢ დამოუკიდებელი მუშაობის შეფასება;  ➢ შუასემესტრული შეფასება;  ➢ საბოლოო გამოცდის შეფასება.  გამოცდის ფორმები მოიცავს შეფასების კომპონენტს/კომპონენტებს, რომელიც/რომლებიც განსაზღვრავს სტუდენტის ცოდნა-გაცნობიერების ან/და უნარის ან/და ავტონომიურობა-პასუხისმგებლობის შეფასების სახეობას (ზეპირი/წერითი გამოცდა და გამოკითხვა, პრაქტიკული/თეორიული სამუშაო, საშინაო დავალება და სხვა).  შეფასების კომპონენტები აერთიანებს შემდეგ მეთოდებს: ტესტი, ესეი, პრეზენტაცია და სხვა, შეფასების მეთოდი კი იზომება საგამოცდო კრიტერიუმებით.  შეფასების თითოეულ ფორმასა და კომპონენტს საერთო ქულიდან (100) განსაზღვრული აქვს ხვედრითი წილი, რაც აისახება კონკრეტულ სილაბუსში.  შეფასების თითოეულ ფორმას აქვს მინიმალური კომპეტენციის ზღვარი: დასკვნით გამოცდამდე სტუდენტმა უნდა დააგროვოს შუალედური შეფასების მინიმალური – 25 ქულა, ხოლო ფინალურისა –16.  მინიმალური კომპეტენციის ზღვარი შეიძლება დადგინდეს შეფასების კომპონენტის/ კომპონენტებისთვისაც, რაც დაწვრილებით გაიწერება სასწავლო კურსის სილაბუსში.  დაუშვებელია კრედიტის მინიჭება შეფასების მხოლოდ ერთი ფორმის გამოყენებით. სტუდენტს კრედიტი ეძლევა დადებითი შეფასების შემთხვევაში.  პროგრამის სასწავლო კომპონენტის შეფასების სისტემა  ხუთი სახის დადებითი შეფასება:  (A) ფრიადი – 91-100 ქულა;  (B) ძალიან კარგი – 81-90 ქულა;  (C)კარგი – 71-80 ქულა;  (D)დამაკმაყოფილებელი – 61-70 ქულა;  (E) საკმარისი – 51-60 ქულა.  ორი სახის უარყოფითი შეფასება:  (FX) ვერ ჩააბარა – 41-50 ქულა, რაც იმას ნიშნავს, რომ სტუდენტს მეტი მუშაობა სჭირდება და ეძლევა (დამოუკიდებელი მუშაობით) დამატებით გამოცდაზე ერთხელ გასვლის უფლება;  (F)ჩაიჭრა – 40 ქულა და ნაკლები, რაც ნიშნავს იმას, რომ სტუდენტის მიერ შესრულებული სამუშაო არ არის საკმარისი და მას საგანი თავიდან აქვს შესასწავლი;  (FX)-ის მიღების შემთხვევაში დამატებითი გამოცდა ინიშნება დასკვნითი გამოცდის შედეგების გამოცხადებიდან არანაკლებ 5 კალენდარულ დღეში;  სტუდენტის საბოლოო რეიტინგის დასადგენად და მის წასახალისებლად სასწავლო პროცესის დასრულებისას გამოითვლება კუმულატიური ქულა (კუმულატიური ქულის გამოთვლა ხორციელდება ყოველი სემესტრის ბოლოსაც).  კუმულატიური ქულა გამოითვლება შემდეგნაირად:  ყოველ სასწავლო კურსში სტუდენტის მიერ მიღებული ქულის მაჩვენებელი მრავლდება ამ სასწავლო კურსისათვის განკუთვნილი კრედიტების რაოდენობაზე, ხოლო რიცხვების საერთო ჯამი იყოფა იმ რაოდენობაზე, რომელსაც სტუდენტი დააგროვებს კრედიტების სახით. |
| პროგრამის განსახორციელებლად მისაღწევი რესურსები |

**მატერიალური რესურსი:**

* კანონმდებლობით გათვალისწინებული ფართი (სასწავლო და დამხმარე);
* სათანადო ინვენტარით აღჭურვილი აუდიტორიები, საკონფერენციო დარბაზები, აკადემიური პერსონალის სამუშაო ოთახები, ადმინისტრაციის საქმიანობისათვის განკუთვნილი ფართი;
* ელექტროენერგიის მიწოდების უწყვეტი სისტემა;
* სველი წერტილები;
* ბუნებრივი განათება;
* გათბობის საშუალებანი;
* ხანძარსაწინააღმდეგო უსაფრთხოების უზრუნველყოფის მექანიზმები და ინვენტარი;
* ევაკუაციის გეგმა;
* სამედიცინო დახმარება(სამედიცინო კაბინეტის სახით);
* წესრიგის დაცვის უზრუნველყოფის მექანიზმები (უნივერსიტეტის დაცვა);
* კომპიუტერთა სათანადო რაოდენობა და ინტერნეტით სარგებლობის შესაძლებლობა;
* სახელმძღვანელოებითა და თანამედროვე საინფორმაციო–საკომუნიკაციო ტექნოლოგიებით აღჭურვილი ბიბლიოთეკა.

**ადამიანური რესურსი:**

* აკადემიური პერსონალი შერჩეულია საქართველოს კანონმდებლობის შესაბამისად (მათი კვალიფიკაციის გათვალისწინებით);
* მკვლევრებად და მასწავლებლებად უნივერსიტეტში მოწვეულნი არიან შესაბამისი კვალიფიკაციის პრაქტიკოსი მუშაკები და სამეცნიერო ხარისხის მქონე პირები.

**ქართული ფილოლოგიის საბაკალავრო პროგრამის სწავლის შედეგების სამიზნე ნიშნულები**

* **[1] აღწერს:**
* ქართული სიტყვიერი კულტურის მემკვიდრეობას, ენისა და მწერლობის ურთიერთმიმართების საკითხებს, ქართული სალიტერატურო ენის ჩამოყალიბების გზას, აგრეთვე –ენათმეცნიერების ამოსავალ ცნებებსა და ლინგვისტიკური ანალიზის ძირითად პრინციპებსა და მეთოდებს;
* ფონეტიკურ მოვლენებსა და პროცესებს;
* სახელთა ფორმაწარმოებისა და სიტყვაწარმოების საკითხებს;
* სიტყვათა სინტაქსური შეკავშირების სახეებს;
* ენის ლექსიკას შედგენილობისა და გამოყენების თვალსაზრისით;
* მეტყველების ნაწილთა კომპიუტერული მოდელირების შესაძლებლობებს;
* სალიტერატურო ქართული ენის ნორმალიზაცია-სტანდარტიზაციის პრობლემებსა და ფუნქციური სტილისტიკის საკითხებს;
* ანტიკურ-ბიბლიური ენობრივი თეორიებისა და ქართული გრამატიკული აზრის ჩამოყალიბების ისტორიას;
* ქართული ფოლკლორის ზოგადსაკაცობრიო ღირებულებებს; ძველი, ახალი და უახლესი ქართული ლიტერატურის ძირითად ტენდენციებსა და თავისებურებებს;
* ქართული და მსოფლიო ლიტერატურის გამორჩეულ ნიმუშთა ინტერტექსტუალურ კონტექსტებს.
* **[2] აანალიზებს:**
* ზმნის კატეგორიებსა და ფორმაუცვლელ სიტყვებს;
* წინადადების ტიპებს მოდალობისა და აგებულების მიხედვით;
* სალიტერატურო ქართული ენის განვითარების ეტაპებს – ენობრივ ცვლილებებს ძველი, საშუალი და ახალი ქართული ენის მონაცემთა გათვალისწინებით;
* გეოგრაფიულ და სოციალურ დიალექტებს;
* ენობრივი იდენტობისა და ენის ეკოლოგიის, საფრთხის ქვეშ მყოფი ენების პრობლემებს, აგრეთვე – ენობრივ სიტუაციას საქართველოში; ენობრივი პოლიტიკის, ენობრივი კომფლიქტების, განათლების ენის, სამოქალაქო საზოგადოების ენობრივი ინტეგრაციის საკითხებს;
* ნაციონალური ლიტერატურის მოდელებს, აგრეთვე – ქართველთა როლს მსოფლიო ისტორიულ-კულტურული განვითარების კონტექსტში.
* **[3]** აკადემიური მოთხოვნების გათვალისწინებით **ასრულებს** სხვადასხვა ტიპის/ დანიშნულების წერით სამუშაოს – კონკრეტული ამოცანისთვის დამახასიათებელი თავისებურებების შესაბამისად; **ირჩევს** სათანადო თემატურ, დარგობრივ-პროფესიულ ტერმინოლოგიასა და სტილს.
* **[4]** მხატვრულ ქმნილებებს (პროზას, პოეზიას...) **აანალიზებს** როგორც ლიტერატურათმცოდნეობითი (მხატვრულ-გამომსახველობითი საშუალებები, ტროპები), ისე ენობრივი (სიტყვაწარმოება, ოკაზიონალიზმები, სინტაქსურ-სტილებრივი თავისებურებები...) თვალსაზრისით.
* **[5]** გამოსაცემად ამზადებს (ასწორებს) ნებისმიერი სახის/დანიშნულების ტექსტს (ოფიციალურ-საქმიანს, პუბლიცისტურს, სამეცნიეროს, მხატვრულს) რედაქტირება-კორექტურის თვალსაზრისით (საგამომცემლო საქმე).

**სამიზნე ნიშნული:**

ზემოაღნიშნული შედეგების მიღწევა ხორციელდება შემდეგი სასწავლო კურსების გათვალისწინებით:

1. ფონეტიკა-ფონოლოგია;
2. ფილოლოგიის შესავალი;
3. ქართული სახელმწიფო ენის ოფიციალურ-საქმიანი სფერო;
4. მეტყველების კულტურა: საპრეზენტაციო უნარ-ჩვევები;
5. ძველი ქართული ლიტერატურა (I);
6. ენათმეცნიერების შესავალი;
7. ქართული ფოლკლორი;
8. რუსთველოლოგია;
9. ძველი ქართული ლიტერატურა (II);
10. მეტყველების კულტურა: აკადემიური წერა;
11. თანამედროვე ქართული ენის მორფოლოგია (I);
12. ქართული გრამატიკული აზრის ისტორია;
13. თანამედროვე ქართული ენის მორფოლოგია (II);
14. ახალი ქართული ლიტერატურა (I);
15. ლიტერატურათმცოდნეობა;
16. თანამედროვე ქართული ენის სინტაქსი (I);
17. ლექსიკოლოგია-სემანტიკა;
18. დიალექტოლოგიის შესავალი;
19. ახალი ქართული ლიტერატურა (II);
20. ქართული ლიტერატურა მსოფლიო ლიტერატურის კონტექსტში (I);
21. ქართული ლიტერატურა მსოფლიო ლიტერატურის კონტექსტში (II);
22. თანამედროვე ქართული ენის სინტაქსი (II );
23. სტილისტიკა;
24. უახლესი ქართული ლიტერატურა (I);
25. ძველი ქართული ენა (I);
26. უახლესი ქართული ლიტერატურა (II);
27. ენის კომპიუტერული მოდელირება (I);
28. ძველი ქართული ენა (II);
29. სოციოლინგვისტიკა;
30. სალიტერატურო ენის ისტორია;
31. სალიტერატურო ენის ნორმალიზაცია-სტანდარტიზაციის საკითხები;
32. საჯარო გამოსვლა;
33. საქართველო მსოფლიო ისტორიის კონტექსტით.

ამ სასწავლო კურსებით გაიზომება სტუდენტთა თეორიული საბაზისო ცოდნა და პრაქტიკული უნარ-ჩვევები.

**შეფასების მეთოდები / კომპონენტები:**

საშინაო დავალება / კლასში მუშაობა/ ინდივიდუალური მუშაობა / ჯგუფური მუშაობა/ წიგნზე მუშაობა /ინტერნეტრესურსებით სწავლება /ინდივიდუალური თუ ჯგუფური პრეზენტაცია / ვერბალური მეთოდი / ახსნა-განმარტება /დისკუსია-დებატები/ პროექტზე დაფუძნებული სწავლება/დისტანციური სწავლება / რეფერატი / პროექტი

* **[6]** ფლობს ინგლისურ ენას B1+ დონის ენობრივი კომპეტენციების ფარგლებში.

**სამიზნე ნიშნული:**

* B1+ დონის ენობრივი კომპეტენციის ფარგლებში **მოიძიებს** და **ამუშავებს** ინგლისურენოვან ლიტერატურას ლინგვისტიკა-ლიტერატურათმცოდნეობის საკითხებთან დაკავშირებით.

**შეფასების მეთოდები / კომპონენტები:**

საშინაო დავალება / კლასში მუშაობა/ ინდივიდუალური მუშაობა / ჯგუფური მუშაობა / წიგნზე მუშაობა /ინტერნეტრესურსებით სწავლება /ინდივიდუალური თუ ჯგუფური პრეზენტაცია / ვერბალური მეთოდი / ახსნა-განმარტება / პროექტზე დაფუძნებული სწავლება / ესეი / დისტანციური სწავლება / რეფერატი / პროექტი

* **[7] აანალიზებს** საკვლევ თემასთან დაკავშირებულ ნებისმიერი სახის მულტიმედიურ ინფორმაციას და **გამოაქვს** შესაბამისი დასკვნები; თემატურ დისკუსიებსა და კონფერენციებში მონაწილეობისას **წარადგენს** თანამედროვე ციფრული ტექნოლოგიების საფუძველზე მომზადებულ მოხსენებებს (პრეზენტაციებს); თანმიმდევრულად **მსჯელობს** მრავალფეროვან ზოგად თუ პროფესიულ საკითხებზე; თავისუფლად **გამოხატავს** თავის მოსაზრებებს/თვალსაზრისებს; ნებისმიერი ტიპის საქმიანობას, მათ შორის – დიალოგსაც, **წარმართავს** ყველა ეთიკური ნორმის დაცვით.

**სამიზნე ნიშნული:**

* **იყენებს** თანამედროვე ციფრული ტექნოლოგიების მრავალფეროვან რესურსს;
* **მოიძიებს** ინფორმაციას ქართულ და უცხოურ ენებზე;
* **ამუშავებს** და **ახარისხებს** მასალას;
* **აანალიზებს** ინფორმაციას და **აყალიბებს** შესაბამის დასკვნებს;
* ციფრულ-საინფორმაციო ტექნოლოგიების გამოყენებით **წარადგენს** მოხსენებებს.

**შეფასების მეთოდები / კომპონენტები:**

საშინაო დავალება / კლასში მუშაობა/ ინდივიდუალური მუშაობა / ჯგუფური მუშაობა / წიგნზე მუშაობა /ინტერნეტრესურსებით სწავლება /ინდივიდუალური თუ ჯგუფური პრეზენტაცია / ვერბალური მეთოდი / ახსნა-განმარტება / დისტანციური სწავლება

* **[8]** თვალყურს **ადევნებს** ქართული ფილოლოგიის, როგორც მეცნიერების, განვითარების პროცესს (გლობალურ ცვლილებებთან მიმართებით); **ეცნობა** კვლევების სიახლეებსა და მიღწევებს; პერმანენტულად **განაახლებს** პროფესიულ ცოდნას; **ხვეწს** უნარ-ჩვევებს; ეფექტურად **მართავს** დროსა და რესურსებს.

**სამიზნე ნიშნული:**

* ყურადღებით **აკვირდება** სიახლეებსა და მიღწევებს – ზოგადად – ჰუმანიტარულ მეცნიერებათა და, კერძოდ, ქართული ფილოლოგიის განვითარების თვალსაზრისით;
* **მოიპოვებს** უახლეს ინფორმაციას, **იღრმავებს** დაგროვილ ცოდნას, მიზანმიმართულად **იყენებს** მას პრაქტიკულ საქმიანობაში;
* **გეგმავს** პროფესიული განვითარების შემდგომ შესაძლებლობებს;
* **აღწევს** სასურველ საგანმანათლებლო მიზნებს;
* დამოუკიდებლად **ასრულებს** სხვადასხვა ტიპის აკადემიურ, დარგობრივ - პროფესიულ სამუშაოს;
* **თავის თავზე იღებს** ინიციატივას და **აღწევს** სასურველ შედეგს;
* **განაზოგადებს** დარგობრივ - პროფესიულ გარემოში გამოტანილ დასკვნებს და საჭიროებისამებრ **იყენებს** მათგანსხვავებულ კონტექსტში;
* ეფექტურად **მართავს** დროსა და რესურსებს.

**შეფასების მეთოდები / კომპონენტები:**

საშინაო დავალება / კლასში მუშაობა/ ინდივიდუალური მუშაობა / ჯგუფური მუშაობა / წიგნზე მუშაობა /ინტერნეტრესურსებით სწავლება /ინდივიდუალური თუ ჯგუფური პრეზენტაცია / ვერბალური მეთოდი /დისკუსია-დებატები/ პროექტზე დაფუძნებული სწავლება

* **[9]** ტოლერანტული დამოკიდებულებით **განიხილავს** ლიტერატურულ და ლინგვისტიკურ საკითხებს; **გამოხატავს** პატივისცემას სახელმწიფო ენისა და უმცირესობათა ენების მიმართ; ინდივიდუალური და გუნდური მუშაობის პროცესში **მოქმედებს** როგორც საკუთარი, ისე ჯგუფის წევრთა ინტერესების გათვალისწინებით; **თანამშრომლობს** აკადემიური კეთილსინდისიერების ნორმათა დაცვით.

**სამიზნე ნიშნული:**

* **იზიარებს** და **პატივს სცემს** კრიტიკულ თვალსაზრისებს; არგუმენტირებულად **იცავს** საკუთარ მოსაზრებას.
* ჯგუფის წევრებს **უზიარებს** მის ხელთ არსებულ ინფორმაციას, **სვამს** კრიტიკული ხასიათის კითხვებს და ყურადღებით **ისმენს** პასუხებს, მათ შორის – განსხვავებულ მოსაზრებებსაც. გამოთქმული აზრების შეჯერების საფუძველზე ადეკვატურად **რეაგირებს** ტოლერანტობისა და ეთიკურობის პრინციპების დაცვით.

**შეფასების მეთოდები / კომპონენტები:**

ინდივიდუალური მუშაობა / გუნდური მუშაობა / ინდივიდუალური და ჯგუფური პრეზენტაცია / პრაქტიკა

* **[10] აანალიზებს** საკვლევ თემასთან დაკავშირებულ ნებისმიერი სახის მულტიმედიურ ინფორმაციას და გამოაქვს შესაბამისი დასკვნები; **ქმნის** აკადემიური სტანდარტების შესაბამის ნაშრომს წინასწარ განსაზღვრული მითითებების გათვალისწინებით.

**სამიზნე ნიშნული:**

* დამოუკიდებლად **ირჩევს** საკვლევ თემას/საკითხს;
* **იცავს** საბაკალავრო ნაშრომის სტრუქტურას (ანოტაცია, შესავალი, საკითხის დასმა, სამეცნიერო ლიტერატურის მიმოხილვა, ინფორმაცია გამოყენებული მეთოდ(ებ)ის შესახებ, კვლევითი ნაწილი, დასკვნები, რეკომენდაციები, გამოყენებული ლიტერატურის სია); **ითვალისწინებს** ციტირებისა და სქოლიოებში დამოწმების წესებს;
* **იყენებს** კვლევის შესაბამის მეთოდს/მეთოდებს;
* ნაშრომის დებულებებს წარმოადგენს **ნათლად** და **კონკრეტულად;** **მსჯელობს თანმიმდევრულად –** მკაფიო არგუმენტებით **განამტკიცებს** სათქმელს; **ასაბუთებს** დასკვნებს; **წარმოაჩენს** სათანადოდ გაწერილ რეკომენდაციებს;
* **წერს** საბაკალავრო ნაშრომს ენათმეცნიერების ან ლიტერატურათმცოდნეობის განხრით – აკადემიური წერის სტანდარტების სრული გათვალისწინებით;
* საბაკალავრო ნაშრომს **წარადგენს** დაცვის კომისიის წინაშე და **პასუხობს** რეცენზენტის, კომისიის წევრებისა და აუდიტორიის კითხვებს.

**შეფასების მეთოდები / კომპონენტები:**

ინდივიდუალური მუშაობა / ჯგუფური მუშაობა / ჯგუფური პროექტი / სამეცნიერო-კვლევითი ნაშრომი / პრაქტიკა

**სამიზნე ნიშნულების შეფასების კრიტერიუმები**

|  |  |  |  |  |  |  |
| --- | --- | --- | --- | --- | --- | --- |
|  | **კრიტერიუმები** | | | | | |
| **A** | **B** | **C** | **D** | **E** | **F** |
| **სამიზნე ნიშნული** | ინდიკატორით განსაზღვრული  უნარის სანიმუშოდ  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  ბრწყინვალე  შესაძლებლობების  ჩვენება | ინდიკატორით განსაზღვრული  უნარის ძალიან კარგად  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  მაღალი  შესაძლებლობების  ჩვენება | ინდიკატორით განსაზღვრული  უნარის კარგად  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  კარგი  შესაძლებლობების  ჩვენება | ინდიკატორით განსაზღვრული  უნარის დამაკმაყოფილებლად  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  დამაკმაყოფილებელი  შესაძლებლობების  ჩვენება | ინდიკატორით განსაზღვრული  უნარის საკმარისად  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  საკმარისი  შესაძლებლობების  ჩვენება | ინდიკატორით განსაზღვრული  უნარისძალიან მწირი  გამოყენება,  მკაფიო  დასკვნების  ჩამოსაყალიბებლად  ანალიტიკური  გზით  მტკიცებულებების  სინთეზის  არქონის  ჩვენება |

**დანართი 1 – პროგრამის სასწავლო გეგმა და შედეგების რუკა**

**დანართი 2 – CV – თამარ ვაშაკიძე**